แห่ขายหุ้นกู้ติดเครื่องไฟฟ้าลาว โกลว์เหมราชฯระดม9พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ธุรกิจโรงไฟฟ้าแห่ระดมเงินขยายโรงไฟฟ้าในลาว GLOW ออกหุ้นกู้ร่วม 8,000 ล้านบาท จ่ายดอกเบี้ย 3.144.77% HEMRAJ ออกด้วย 1,000 ล้าน 
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า บริษัท โกลว์พลังงาน (GLOW) และบริษัท เหมราชพัฒนาที่ดิน (HEMRAJ) ได้ยื่นขออนุญาตออกหุ้นกู้ โดย GLOW จะขายหุ้นกู้แบบมีประกันจำนวน 4 ชุด วงเงินรวม 8,000 ล้านบาท และมีบริษัท โกลว์ เอสพีวี 1, 2 และ 3 ค้ำประกัน 
ทั้งนี้ หุ้นกู้ชุดที่ 1 วงเงิน 3,000 ล้านบาท อายุ 2 ปีเศษ จ่ายดอกเบี้ย 3.14% ต่อปี ชุดที่ 2 อายุ 7 ปี วงเงิน 1,600 ล้านบาท จ่ายดอกเบี้ย 4.56% หุ้นกู้ชุดที่ 3 วงเงิน 2,000 ล้านบาท จ่ายดอกเบี้ย 4.72% และหุ้นกู้ชุดที่ 4 วงเงิน 1,400 ล้านบาท จ่ายดอกเบี้ย 4.77%
สำหรับหุ้นกู้ชุดแรกที่จะเสนอขายให้กับนักลงทุนสถาบันและนักลงทุนรายใหญ่ในวันที่ 7 เม.ย.นี้ วงเงิน 3,000 ล้านบาทนั้น จะนำมาใช้ในการลงทุนในการก่อสร้างโรงไฟฟ้าและใช้เป็นเงินทุนหมุนเวียน
ทางด้าน HEMRAJ นั้นจะขายหุ้นกู้วงเงินรวม 1,000 ล้านบาท โดยชุดแรกวงเงิน 600 ล้านบาท อายุ 3 ปี จ่ายดอกเบี้ย 4.50% และชุดที่ 2 วงเงิน 400 ล้านบาท อายุ 4 ปี จ่ายดอกเบี้ย 4.90%
ล่าสุด ทาง GLOW ได้ลงนามในบันทึกความเข้าใจกับรัฐบาลสาธารณรัฐประชาธิปไตยประชาชนลาว (สปป.ลาว) ในการศึกษาความเป็นไปได้โครงการโรงไฟฟ้าพลังน้ำแม่น้ำเซเปียน–ห้วยซอย แขวงอัตตะปือ ในตอนใต้ของ สปป.ลาว ในนามบริษัท ไฟฟ้าห้วยเหาะ ซึ่งมี GLOW ถือหุ้น 67.25% และ HEMRAJ ถือหุ้น 12.25% 
ก่อนหน้านี้ บริษัท บ้านปู (BANPU) ซึ่งร่วมทุนสัดส่วน 40% ในโรงไฟฟ้าพลังงานความร้อนหงสาที่ สปป.ลาว ของบริษัท หงสาเพาเวอร์ คาดว่าบริษัทแห่งนี้จะต้องหาเงินกู้อีกจำนวน 2,800 ล้านเหรียญสหรัฐ ภายในไตรมาส 3 ปีนี้ ซึ่งน่าจะขายหุ้นกู้จำนวนหนึ่ง
ด้าน บล.นครหลวงไทย มองว่า GLOW มีจุดเด่นอยู่ที่แนวโน้มการเติบโตของกำไรสูงในช่วงปี 25532555 และยังมีโอกาสปรับประมาณการเพิ่มขึ้นจากการปรับค่าเอฟที ซึ่งปัจจุบันอิงสมมติฐานคงที่ไว้ในปี 2553 จึงประเมินราคาเหมาะสมปีนี้ที่ 40 บาท